كشفت المطربة "ساندي" عن سر الخلاف بينها وبين الفنان محمد رمضان الذي دفعها لعمل "انفولو" له على "انستجرام".
ساندي: رمضان مضى العقد وشتمني
وقالت "ساندي" خلال لقائها مع الإعلامية أميرة بدر في برنامج "ورا الشمس" على قناة "الشمس": "رشحت محمد رمضان لتمثيل أول فيلم معايا وبعد ما مضى العقد شتمني".
وأضافت: "اصريت إن محمد رمضان يبقى معايا في الفيلم وقلت للمنتج أنا شايفة رمضان هيبقى حاجة قوية ولو مشي همشي واختلفت مع المنتج بعد كده ومشيت وفضل رمضان".
باس رأسي وقالي حقك عليا
وتابعت "ساندي" حديثها عن تفاصيل خلافهما قائلة: "مضى محمد رمضان العقد وبدأ يشتم عليا في الصحافة والإعلام ويقول مين ساندي ده اللي أنا اشاركها فيلم.. مش همثل مع ساندي".
وأضافت: "مدير الإنتاج قاله اللي أنت بتشتم عليها ده هى اللي أصرت إنك تبقى موجود في الفيلم، ولما شفته من سنتين باس رأس وقالي حقك عليا مكنتش أعرف".
"رمضان" مش مغرور ومحترم
وعن الجدل المثار حول "رمضان"، قالت: "محمد رمضان مش مغرور خالص ومحترم جدًا وبتاع ربنا بس هو بيقصد يبين أنه شخص مغرور عشان التريند".
وجاء ذلك على خلفية إثارة "محمد رمضان" للجدل خلال الفترة الماضية بسبب نشره بعض الفيديوهات وهو يلقي النقود على الأرض وهو ما أثار استفزاز الشعب المصري.